ས་གནས་ཀྱི་ནོར་ཤུགས་རྒྱུན་མཐུད་ངང་མགྱོགས་མྱུར་འཕར་བ།ཀྲུང་དབྱང་ནོར་སྲིད་ཀྱིས་བོད་ཀྱི་ནོར་སྲིད་ལ་སྤོ་སྒྱུར་གཏོང་སྤྲོད་བྱེད་ཤུགས་རྒྱུན་ཆད་མེད་པར་ཆེ་རུ་བཏང་བ་དང་།རང་སྐྱོང་ལྗོངས་ཀྱིས་དུས་འབྲིང་གི་ནོར་སྲིད་འཆར་འགོད་དོ་དམ་ལག་བསྟར་བྱས་པས་ནོར་སྲིད་ཀྱི་རྒྱང་ལྟའི་རང་བཞིན་དང་རྒྱུན་མཐུད་རང་བཞིན་དེ་བས་ཆེ་རུ་ཕྱིན་པ་དང་།ནོར་སྲིད་ཀྱི་ཡོང་འབབ་ཆེས་ཆེར་འཕར་བ།ནོར་སྲིད་ཀྱི་གཏོང་སྒོའི་གཞི་ཁྱོན་ཆེ་རུ་ཕྱིན་པ།དམངས་འཚོ་དང་།ཞིང་ལས་ལ་རྒྱབ་སྐྱོར།སྤྱི་ཚོགས་བྱ་གཞག་དང་སྣོད་བཅུད་ཤེས་དཔལ་སོགས་ཀྱི་ཐད་མ་དངུལ་གཏོང་ཤུགས་ཆེ་རུ་ཕྱིན་པ།ས་ཁུལ་དབུལ་པོ་དང་།མཐའ་འཚམས་ས་ཁུལ།ཡོང་འབབ་དམའ་བའི་ཚོགས་སྤྱི་བཅས་ལ་ནོར་སྲིད་ཀྱི་རོགས་སྐྱོར་བྱེད་ཤུགས་ཆེ་རུ་ཕྱིན་པས།རང་ངོས་འཕེལ་རྒྱས་དང་རང་ངོས་འགན་ལེན་བྱེད་པའི་འཇོན་ཐང་ཆེ་རུ་མངོན་གསལ་ཕྱིན་ཡོད།